Source: http://samosprava.zvolen.sk/?id_menu=34099&module_action__77300__id_vzn=41
Timestamp: 2019-08-24 04:14:32+00:00
Document Index: 6374717

Matched Legal Cases: ['§ 6', '§ 3', '§ 2', '§ 4', '§ 685', '§ 711']

O stanovení podmienok prenajímania nájomných bytov
Schválené: 23.9.2002
Vyhlásené: 25.9.2002
Účinnosť: 9.10.2002
Mestské zastupiteľstvo vo Zvolene podľa § 6 ods. 1 zákona č. 369/1990 Zb. o obecnom zriadení v platnom znení a v zmysle Smernice Ministerstva výstavby a regionálneho rozvoja SR č.8/1999 v znení neskorších predpisov, ktorou sa určujú pravidlá pre poskytovanie dotácií na výstavbu nájomných bytov
s a u z n i e s l o
na tomto všeobecne záväznom nariadení o stanovení podmienok prenajímania nájomných bytov /ďalej len“ nariadenie.“/
1. Predmetom nariadenia je upraviť podmienky prenajímania nájomných bytov, ktoré boli postavené z prostriedkov Štátneho fondu rozvoja bývania /ŠFRB/ a príspevku Ministerstva výstavby a regionálneho rozvoja SR.
ZARADENIE ŽIADATEĽOV DO ZOZNAMU
1. Pre prideľovanie uvedených bytov sa zostaví zoznam žiadateľov a osobitný zoznam žiadateľov s ťažkým zdravotným postihnutím. Do zoznamov budú zaradení žiadatelia s akútnym problémom riešenia bývania, ktorí spĺňajú nasledovné podmienky:
a) mesačný príjem žiadateľa a osôb s ním bývajúcich, ktorých príjmy sa posudzujú spoločne podľa osobitného predpisu /1/ neprevyšuje trojnásobok životného minima /2/, vypočítaného pre žiadateľa a osoby, ktorých príjmy sa posudzujú spoločne, pričom mesačný príjem sa vypočíta z príjmu /3/ za predchádzajúci kalendárny rok ako podiel tohto príjmu a príslušného počtu mesiacov, počas ktorých sa príjem poberá,
b) mesačný príjem žiadateľa a osôb s ním bývajúcich, ktorých príjmy sa posudzujú rovnako ako v odseku a), nesmie byť nižší ako je súčet 1,3 násobok životného minima a výšky nájmu a služieb s ním spojených,
c) žiadateľ má v meste Zvolen trvalý pobyt alebo zamestnanie a má evidovanú žiadosť o pridelenie nájomného bytu na Mestskom úrade vo Zvolene ku dňu schválenia nariadenia a nezapríčinil si bytový problém sám,
d) žiadateľ a ani manžel /ka/ nie sú vlastníkmi, nájomcami, spoločnými nájomcami iného bytu resp. rodinného domu,
1) § 3 zák. č. 125/1998 Z.z. o životnom minime a o ustanovení súm na účely štátnych sociálnych dávok
2) § 2 zák. č. 125/1998 Z.z. o životnom minime v platnom znení
3) § 4 zák. č. 125/1998 Z.z. o životnom minime a o ustanovení súm na účely štátnych sociálnych dávok
e) žiadateľ alebo aspoň jeden z manželov má minimálne 12 mesiacov pred podaním žiadosti vlastný pravidelný príjem z trvalého pracovného pomeru, podnikania, prípadne z dôchodkového zabezpečenia /4/ a toto platí i v čase jej podania.
2. Do osobitného zoznamu žiadateľov o nájomný byt pre občana s ťažkým zdravotným postihnutím bude zaradený žiadateľ, ktorý preukáže splnenie podmienok v odseku1 a zdravotný stav zodpovedá ťažkému zdravotnému postihnutiu uvedeného v prílohe č.1.
3. Do zoznamu budú zaradení žiadatelia, ktorí predložia písomnú žiadosť a doložia doklady preukazujúce skutočnosti vyžadované v bode 1 resp. 2 To sa týka aj žiadateľov, ktorí už majú evidované žiadosti na mestskom úrade.
4. Do zoznamu žiadateľov budú zaradení len tí žiadatelia, ktorí spĺňajú podmienky uvedené v tomto nariadení a zaplatia pred uzavretím nájomnej zmluvy 12 násobok mesačnej splátky úveru ako zábezpeku. V odôvodnených prípadoch môže výnimku odsúhlasiť mestské zastupiteľstvo.
5. Mestské zastupiteľstvo môže na návrh primátora mesta vyčleniť 10% bytov, najmenej však jeden byt z celkového počtu uvedených nájomných bytov pre pridelenie tým žiadateľom, ktorí nespĺňajú uvedené podmienky, ak zabezpečujú spoločenské, kultúrne, zdravotnícke a ekonomicko – sociálne potreby mesta Zvolen.
Z A R A Ď O V A N I E D O Z O Z N A M U
1. Žiadosti občanov spĺňajúcich podmienky na uzavretie nájomnej zmluvy prerokuje Komisia rozvoja bývania MsZ vo Zvolene /ďalej len „komisia“/. Pri splnení podmienok zaradí žiadosti do zoznamu resp. osobitného zoznamu.
2. Komisia zostaví poradie verejným žrebovaním za účasti notára.
PODMIENKY NÁJMU BYTU
1. Uvedené byty slúžia ako nájomné byty po dobu 30 rokov od vydania kolaudačného rozhodnutia v zmysle Smernice č. 8/1999 MV a RR SR v znení neskorších predpisov, ktorou sa určujú pravidlá pre poskytovanie dotácií na výstavbu nájomných bytov.
2. Nájomná zmluva /5/ bude uzavretá na dobu určitú, ktorá neprevýši 3 roky, s výnimkou, ak je nájomcom občan so zdravotným postihnutím kedy sa uzatvorí nájomná zmluva na dobu určitú, ktorá neprevýši 10 rokov.
4) zák. č. 413/2002 Z.z. o sociálnom zabezpečení v platnom znení )
5) § 685 Občianskeho zákonníka
3. Nájomná zmluva /5/ na užívanie bytu žiadateľa, ktorý spĺňa podmienky podľa osobitného predpisu /6/ bude uzavretá len s občanom so zdravotným postihnutím; ak takýto občan nepožiadal o uzavretie nájomnej zmluvy, možno uzavrieť s iným občanom nájomnú zmluvu na dobu určitú, ktorá neprevýši jeden rok,
4. V nájomnej zmluve bude upravené právo nájomcu na opakované uzavretie nájomnej zmluvy pri dodržaní podmienok uvedených v nájomnej zmluve, v osobitnom predpise /7/ a v tomto nariadení
5. Do nájomných bytov sa prihlasujú na pobyt iba nájomcovia, ich príbuzní v priamom pokolení alebo druh, družka, ktorí žijú v spoločnej domácnosti a to na dobu trvania nájmu.
6. U nájomných bytov nie je možné realizovať podnájom bytu, výmeny bytov a prevod vlastníckych práv.
7. Nájomca nájomného bytu nemá nárok na pridelenie náhradného bytu ani inej bytovej náhrady pri skončení nájmu uplynutím doby nájmu ani pri skončení nájmu z akéhokoľvek dôvodu
8. Mesto Zvolen môže vypovedať nájom bytu pred ukončením doby určitej, podľa osobitných predpisov / 7 /
9. K termínu skončenia nájmu sa nájomca zaväzuje byt vypratať a v primeranom stave odovzdať správcovi, pričom nesie zodpovednosť za spôsobené škody.
10. Nájomca bytu, ak má záujem o opakované uzavretie nájomnej zmluvy, je povinný na základe výzvy správcu bytového domu najmenej dva mesiace pred ukončením jej platnosti požiadať Mestský úrad vo Zvolene o opakované uzavretie nájomnej zmluvy.
11. Žiadosti o opakované uzavretie nájomnej zmluvy prerokuje komisia. Pri dodržaní podmienok nájomnej zmluvy komisia odporučí primátorovi opakované uzavretie nájomnej zmluvy.
1. Nariadenie nadobúda účinnosť 15 -tym dňom od vyvesenia na úradnej tabuli mesta Zvolen.
6) Vyhláška MŽP SR č. 192/1994 Z.z. o všeobecných technických požiadavkách na stavby užívané osobami s obmedzenou schopnosťou pohybu /účinnosť do 1 12 2002/. Vyhláška MŽP SR č. 532/2002 Z. z. v platnom znení o všeobecných technických požiadavkách na výstavbu a o všeob. technických požiadavkách na stavby užívané osobami s obmedzenou scchopnosťou pohybu a orientácie /účinnosť od 1 12 2002/
7) § 711 Občianskeho zákonníka
Poznámka: 69
(47.5 kB)O stanovení podmienok prenajímania nájomných bytov.pdf
Aktualizované 27.9.2013 -afa-